हरमाड़ा/तिलोनिया. प्रसिद्धअभिनेत्री, मॉडल, पर्यावरणविद मिस एशिया पैसिफिक रही दिया मिर्जा ने कहा कि जब अाप कुछ बन जाएं तो समाज ने हमें बहुत कुछ दिया है, अब हमारी बारी है समाज को देने की। मिर्जा शुक्रवार को राजस्थान केंद्रीय विश्वविद्यालय के नौवें स्थापना दिवस पर आयोजित समारोह में मुख्य अतिथि के रूप में विद्यार्थियों काे संबोधित कर रही थीं। मिर्जा ने सीयूआर के ग्रीनरी सस्टेनेबल कार्यक्रम को कायम रखने और यूनिवर्सिटी परिसर के साथ आसपास के क्षेत्र को भी हरा भरा रखने की सीख दी। टाइगर तभी बचेंगे जब जंगल होंगे...
समारोह का शुभारंभ मुख्य अतिथि दिया मिर्जा अौर कुलपति प्रो. अरुण पुजारी ने दीप प्रज्वलित कर किया। कुलपति पुजारी ने सीयूआर की स्थापना से लेकर अब तक की गई प्रगति को बताया। दिया मिर्जा ने विश्वविद्यालय के विद्यार्थियों को संबोधित करते हुए कहा कि वर्तमान में केवल भारत अपितु विश्व का पर्यावरण प्रदूषित हो रहा है। पर्यावरण को प्रदूषित होने से बचाएं ताकि आने वाली पीढ़ी भी खुली हवा में सांस ले सके। इस दौरान सीयूआर के विद्यार्थियों ने लोकनृत्यों के माध्यम से देश की एकता अखंडता, सभ्यता संस्कृति से अवगत कराया। नाम रोशन करने वाली बीस से अधिक प्रतिभाओं को पुरस्कृत किया गया। संचालन भूमिका शर्मा ने किया।
इतिहास को समझें फिर बनाएं फिल्म...
अभिनेत्री दिया मिर्जा ने कहा कि इतिहास पर फिल्में बनाने से पहले उसे समझना चाहिए, उसके तथ्यों से खिलवाड़ नहीं किया जाना चाहिए। लेकिन उसके विरोध के लिए हिंसा का तरीका भी अच्छा नहीं है। वे शुक्रवार काे सीयूआर में पत्रकारों से बातचीत कर रही थीं। एक्टर, प्रोड्यूसर दिया मिर्जा से रानी पद्मिनी पर फिल्म पर उठे विवाद के संदर्भ में पूछे जाने पर कहा कि इतिहास के फैक्ट से कोई समझौता नहीं होना चाहिए। कहानी को बोलना उसको समझने का नजरिया होना चाहिए। लोगों को ठेस पहुंचे ऐसा नहीं होना चाहिए। लोकतंत्र में अपनी बात कहने का अधिकार है मगर लिमिटेशन के साथ। जब पत्रकारों ने ब्रांड एंबेसेडर सेव टाइगर से संबंधित प्रश्न किया तो मिर्जा ने कहा कि टाइगर तभी बचेंगे जब जंगल होंगे। जंगल की मां नदी है। पानी नहीं होगा तो जंगल भी नहीं होंगे।
सीयूआर में आयोजित स्थापना दिवस में राजस्थानी नृत्य की प्रस्तुति देती छात्राएं।
hin_Deva hin_Deva hin_Deva hin_Deva hin_Deva